stanford-oval/wikipedia huggingface dataset:
คีวจุ
ข้อมูล

Brown, Delmer M. and Ichirō Ishida, eds. (1979). Gukanshō: The Future and the Past. Berkeley: University of California Press. ISBN 978-0-520-03460-0; OCLC 251325323
Nussbaum, Louis-Frédéric and Käthe Roth. (2005). Japan encyclopedia. Cambridge: Harvard University Press. ISBN 978-0-674-01753-5; OCLC 58053128
Titsingh, Isaac. (1834). Nihon Odai Ichiran; ou, Annales des empereurs du Japon.  Paris: Royal Asiatic Society, Oriental Translation Fund of Great Britain and Ireland. OCLC 5850691
Varley, H. Paul. (1980). A Chronicle of Gods and Sovereigns: Jinnō Shōtōki of Kitabatake Chikafusa. New York: Columbia University Press. ISBN 9780231049405; OCLC 6042764
แหล่งข้อมูลอื่น

National Diet Library, "The Japanese Calendar" -- historical overview plus illustrative images from library's collection
| ก่อนหน้า |  | คีวจุ |  | ถัดไป |
| --- | --- | --- | --- | --- |
| นิมเป |  |   ปีรัชศกญี่ปุ่น   (1154–1156) |  | โฮเง็ง |
หญ้าน้ำค้าง

| หญ้าน้ำค้าง |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Core eudicots
อันดับ:: Caryophyllales
วงศ์:: Droseraceae
สกุล:: Drosera
สปีชีส์:: D.  indica
ชื่อทวินาม
Drosera indica L. (1753)

หญ้าน้ำค้าง หรือ หยาดน้ำค้าง เป็นพืชกินแมลงในสกุลหยาดน้ำค้าง กระจายพันธุ์ในเขตร้อน พบได้ในประเทศออสเตรเลียและทวีปเอเชียจนถึงทวีปแอฟริกาแต่ไม่พบในเขตนีโอทรอปิค
ลักษณะทางพฤกษศาสตร์

หญ้าน้ำค้างเป็นพืชล้มลุก มีระบบรากเป็นเส้น ลำต้นสูงได้ถึง 30 ซม. ไม่มีหูใบ ใบเรียวยาวได้กว่า 10 ซม. กว้างประมาณ 1-2 มม. ปลายใบม้วนงอมีขน ใบมีสีเขียวเหลืองจนถึงแดงเข้ม ปลายขนมีต่อมเมือกใสเหนียว ช่อดอกออกที่ซอกใบทางตอนปลาย ยาวได้กว่า 10 ซม. มีได้ถึง 20 ดอกในแต่ละช่อ กลีบเลี้ยงรูปใบหอก ยาว 3-5 มม. กลีบดอกรูปไข่กลับ ยาวเกือบ 1 ซม. มีสีขาว สีชมพู หรือสีม่วง ก้านดอกยาว 0.5-1.5 ซม. เกสรเพศผู้มี 5 อัน แยกกัน ยาวประมาณ 4 มม. อับเรณูรูปขอบขนาน เกสรเพศเมียมี 3 อัน แยกเป็น 2 แฉกเกือบถึงโคนก้าน แคปซูลมี 3 ซีก รูปขอบขนาน ยาวประมาณ 3 มม.
การกระจายพันธุ์

หญ้าน้ำค้างมีเขตการกระจายพันธุ์กว้างในแถบทวีปเอเชียเขตร้อน จนถึงแอฟริกาและออสเตรเลีย ในประเทศไทยพบทุกภาคขึ้นตามที่ชื้นแฉะ ที่โล่งและดินที่ไม่สมบูรณ์ พบมากที่ภาคตะวันออกและตะวันออกเฉียงเหนือ
ดอกของหญ้าน้ำค้าง
สโมสรฟุตบอลวิคัมบ์วอนเดอเรอส์

สโมสรฟุตบอลวิคัมบ์วอนเดอเรอส์ (อังกฤษ: Wycombe Wanderers Football Club) เป็นสโมสรฟุตบอลอาชีพตั้งอยู่ที่เมืองไฮวิคัมบ์ในบักกิงแฮมเชอร์ ประเทศอังกฤษ ปัจจุบันแข่งขันในอีเอฟแอลลีกวันซึ่งเป็นลีกระดับที่สามของฟุตบอลอังกฤษ นับเป็นครั้งแรกในประวัติศาสตร์สโมสรที่ได้เล่นในลีกนี้หลังจากที่เลื่อนชั้นขึ้นมาในฤดูกาล 2019–20 สนามเหย้าของสโมสรคือแอดัมส์พาร์ก ตั้งอยู่บริเวณชานเมืองทางตะวันตกของไฮวิคัมบ์ เสื้อเหย้าของสโมสรแบ่งออกเป็นสี่ส่วนด้วยเฉดสีน้ำเงินเข้ม (น้ำเงินออกซฟอร์ด) และสีน้ำเงินอ่อน (น้ำเงินเคมบริดจ์) ฉายาของสโมสรคือ "แชร์บอยส์" และ "พวกสีน้ำเงิน"
วิคัมบ์เข้าร่วมเซาเทิร์นลีกในช่วงคริสต์ทศวรรษ 1890 และเป็นสมาชิกของลีกประมาณหนึ่งทศวรรษ หลังสงครามโลกครั้งที่หนึ่ง พวกเขาเข้าร่วมอิสท์เมียนลีกและชนะเลิศเอฟเอ อเมเจอร์คัพในฤดูกาล 1930–31 ต่อมาในช่วงคริสต์ทศวรรษ 1980 สโมสรได้เลื่อนชั้นสู่ฟุตบอลคอนเฟอเรนซ์ ซึ่งพวกเขาได้ลงเล่นเจ็ดฤดูกาลก่อนที่จะเลื่อนชั้นไปสู่ฟุตบอลลีกใน ค.ศ. 1993 สโมสรลงเล่นในลีกระดับสาม 16 ฤดูกาล โดยในช่วงนั้น พวกเขาเคยเข้ารอบรองชนะเลิศเอฟเอคัพ ฤดูกาล 2000–01 และลีกคัพ ฤดูกาล 2006–07
แหล่งข้อมูลอื่น

Official website
Official Wycombe Wanderers Supporters Association website
Wycombe Wanderers Independent Supporters Club website
Chairboys On The Net (includes season by season archive)
Chairboys Central เก็บถาวร 2020-11-01 ที่ เวย์แบ็กแมชชีน
Gasroom (original fans' forum)
Gasroom 2.0 (new fans' forum)
Wycombe Wanderers Archive เก็บถาวร 2020-10-01 ที่ เวย์แบ็กแมชชีน
Supporters Trust website
Wycombe Wanderers F.C. on BT Sport
Wycombe Wanderers F.C. on Sky Sports
Every match result and league table since joining the Football League
| ด ค กอีเอฟแอลลีกวัน |
| --- | --- | --- |
| สโมสรในฤดูกาล 2021–22 |  แอคคริงตัน สแตนลีย์  เอเอฟซี วิมเบิลดัน  โบลตันวอนเดอเรอส์  เบอร์ตันอัลเบียน  เคมบริดจ์ยูไนเต็ด  ชาร์ลตันแอธเลติก  เชลต์นัมทาวน์  ครูว์อเล็กซานดรา  ดองคัสเตอร์โรเวอส์  ฟลีตวุดทาวน์  จิลลิงงัม  อิปสวิชทาวน์  ลินคอล์นซิตี  มิลตันคีนส์ดอนส์  มอร์คัม  ออกซฟอร์ดยูไนเต็ด  พลิมัทอาร์ไกล์  พอร์ตสมัท  รอเทอรัม  เชฟฟีลด์เวนส์เดย์  ชรูส์บรีทาวน์  ซันเดอร์แลนด์  วีแกนแอทเลติก  วิคัมบ์วอนเดอเรอส์  |  |
| ที่เคยอยู่ในฟุตบอลลีกวัน |  แบล็กเบิร์นโรเวอส์  บอร์นมัท  บาร์นสลีย์  แบล็กพูล  เบรนต์ฟอร์ด  แบรดฟอร์ดซิตี  ไบรตันแอนด์โฮฟอัลเบียน  บริสตอลซิตี  บิวรี  คาร์ไลล์ยูไนเต็ด  เชลท์นัมทาวน์  เชสเตอร์ฟีลด์  โคลเชสเตอร์ยูไนเต็ด  คอเวนทรี ซิตี  ครอว์ลีย์ทาวน์  ดาเกนแนมแอนด์เรดบริดจ์  เอ็กซิเตอร์ซิตี  ฮาร์ตลีพูลยูไนเต็ด  เฮริฟอร์ดยูไนเต็ด  ฮัดเดอส์ฟีลด์ทาวน์  ฮัลล์ซิตี  ลีดส์ยูไนเต็ด  เลสเตอร์ซิตี  ลีย์ตัน โอเรียนต์  มิลล์วอลล์  นอร์แทมป์ตันทาวน์  นอริชซิตี  นอตทิงแฮมฟอเรสต์  นอตส์เคาน์ตี  บริสตอลโรเวอส์  โอลดัมแอทเลติก  ปีเตอร์โบโรยูไนเต็ด  พอร์ตเวล  พลีมัทอาร์ไกล์  เพรสตันนอร์ทเอนด์  เชฟฟีลด์ยูไนเต็ด  เซาแทมป์ตัน  สตีฟเนจ  สต็อกพอร์ต​ เคาน์ตี  สวอนซีซิตี  สวินดันทาวน์  เซาท์เอนด์ยูไนเต็ด  รอชเดล  สคันทอร์ปยูไนเต็ด  แทรนเมียร์โรเวอส์  ทอร์คีย์ยูไนเต็ด  วอลซอลล์  วุลเวอร์แฮมป์ตันวอนเดอเรอส์  เร็กซ์แฮม  โยวิลทาวน์  |  |
| การแข่งขัน |  ฤดูกาล  ทีม (ทีมชนะเลิศ)  ผู้จัดการทีม (ปัจจุบัน)  สเตเดีย  ผู้ตัดสิน  |  |
| สถิติและรางวัล |  สถิติ  รางวัลฟุตบอลลีก  รองเท้าทองคำ  ถุงมือทองคำ  ผู้จัดการทีมยอดเยี่ยมประจำเดือน  ผู้เล่นยอดเยี่ยมประจำเดือน  แฮต-ทริกส์  ผู้เล่นดาวรุ่งยอดเยี่ยมประจำเดือน  |  |
| การเงิน |  เจ้าของสโมสร  พรีเมียร์ลีก–ฟุตบอลลีกกัลฟ์  |  |
| ผู้สนับสนุน |  โคคา-โคลา (2004–10)  เอ็นพาวเวอร์ (2010–13)  สกายเบต (2013–18)  |  |
| การแข่งขันที่เกี่ยวข้อง |  เอฟเอคัพ  ฟุตบอลลีกคัพ  เพลย์ออฟ  |  |
| ฤดูกาล |  2004–05  2005–06  2006–07  2007–08  2008–09  2009–10  2010–11  2011–12  2012–13  2013–14  2014–15  2015–16  2016–17  2017–18  2018–19  2019–20  2020–21  2021–22  2022–23  2023–24  2024–25  |  |
| อนาคต | เลื่อนชั้นขึ้นสู่ อีเอฟแอลแชมเปียนชิป;  ตกชั้นสู่ อีเอฟแอลลีกทู |  |
โทคิเมคิเมโมเรียล

| --- | --- |
โทคิเมคิเมโมเรียล ~ฟอร์เอฟเวอร์ วิธ ยู~
โทคิเมคิเมโมเรียลภาค 1
ときめきメモリアル ~forever with you~
ชื่อภาษาอังกฤษ: Tokimeki Memorial ~forever with you~
แนว: ซิมูเลชัน, โรแมนติก
เกม
ผู้พัฒนา: โคนามิ
ผู้จัดจำหน่าย: โคนามิ
แนว: ซิมูเลชัน, โรแมนติก
แพลตฟอร์ม: พีซีเอนจิน (PCE)  เพลย์สเตชัน (PS)  ซูเปอร์แฟมิคอม (SFC)  เซก้า แซทเทิร์น (SS)  วินโดวส์ 95 (Win95)  เกมบอย (GB)  เพลย์สเตชัน พอร์เทเบิล (PSP)  นินเท็นโด สวิตช์ (NS)
โทคิเมคิเมโมเรียล หรือชื่อเต็มว่า โทคิเมคิเมโมเรียล ~ฟอร์เอฟเวอร์ วิธ ยู~ (ญี่ปุ่น: ときめきメモリアル ~forever with you~; โรมาจิ: Tokimeki Memoriaru ~forever with you~) ซึ่งเป็นภาคแรกของซีรีส์เกมซิมูเลชันจีบสาวชื่อดัง โทคิเมคิเมโมเรียล พัฒนาโดยบริษัทโคนามิ โดยภาคแรกนี้ออกวางจำหน่ายครั้งแรกเมื่อวันที่ 27 พฤษภาคม พ.ศ. 2537 สำหรับเครื่องพีซีเอนจิน ซึ่งมาโด่งดังเมื่อถูกนำมารีเมคลงเครื่อง เพลย์สเตชัน และได้รับความนิยมอย่างสูง จนถูกนำมารีเมคลงเครื่องเล่นเกมอื่นๆ อีกหลายชนิดด้วยกัน นอกจากนี้ยังมีการสร้างภาคต่อและภาคเสริมออกมาอีกมากมาย รวมไปถึงภาพยนตร์อะนิเมะแบบ OVA อีกด้วย
นอกจากนี้ตัวละครในภาคนี้ยังได้รับความนิยมและมักจะถูกรับเชิญไปในซีรีส์โทคิเมคิภาคต่อๆ มา ปรากฏออกมาในภาค OVA โทคิเมคิเมโมเรียล โอนลีเลิฟ และยังรวมไปถึงเกมส์ต่างๆ ของค่ายโคนามิอีกด้วย
ตำนานของโรงเรียนคิราเมคิ

ในซีรีส์ของโทคิเมคิแต่ละภาคจะกล่าวถึงตำนานโรแมนติคแตกต่างกันไปในแต่ละเมือง โดยในโรงเรียนคิราเมคินี้ ในหมู่เหล่านักเรียนหญิงได้มีเรื่องเล่าขานถึงตำนานที่มีอยู่ว่า ในวันพิธีจบการศึกษานั้น หนุ่มสาวคู่ใดที่รักกันอย่างจริงใจเมื่อได้ไปสารภาพรักกันที่ใต้ต้นไม้ใหญ่เก่าแก่ที่อยู่หลังโรงเรียนแล้ว หนุ่มสาวคู่นั้นจะสมหวังในความรักและจะมีความสุขด้วยกันตลอดไป (ซึ่งตำนานนี้ได้ถูกนำกลับมาใช้ใหม่อีกครั้งใน โทคิเมคิเมโมเรียล 4)
ตัวละคร > ตัวละครในภาคเสริม

ปรากฏตัวครั้งแรกในภาคดราม่าซีรีส์ Vol.1 นิจิอิโระ โนะ เซชุน และออกมาเป็นตัวละครรับเชิญในภาค โทคิเมคิเมโมเรียล 2 ซับสตอรี่ แดนซิ่ง ซัมเมอร์ วาเคชั่น เธอเป็นรุ่นน้องของซากิ อยู่ชมรมฟุตบอล ที่เคารพและหวงรุ่นพี่ซากิมากชนิดที่ว่าถึงกับเขม่นกับตัวเอกเลยในทีเดียว มิโนริเป็นตัวละครภาคเสริมที่ถูกพูดถึงมากคนนึง และเป็นที่น่าเสียดายว่านอกจากภาคนิจิอิโระ โนะ เซชุน แล้ว เธอก็ไม่ค่อยมีบทบาทอะไรในภาคอื่นเลยนอกจากเป็นตัวละครเสริมฉากธรรมดาๆ เท่านั้นเอง
วันเดือนปีเกิด : 16 เมษายน     กรุ๊ปเลือด : O   ส่วนสูง: 152 cm
ปรากฏตัวในภาคดราม่าซีรีส์ Vol.2 อิโรโดริ โนะ เลิฟซองก์ โดยเธอเป็นรุ่นน้องของตัวเอก มีนิสัยเรียบร้อย เก็บความรู้สึก แอบชอบและชื่นชมตัวเอกอยู่ในใจลึกๆ ถึงแม้ว่าซูซูเนะจากออกมาแค่เพียงภาคเดียว แต่บทบาทของเธอในเกมส์ก็สร้างความประทับใจให้กับคนเล่นได้ไม่น้อยเลยทีเดียว
วันเดือนปีเกิด : 25 พฤศจิกายน     กรุ๊ปเลือด : A   ส่วนสูง: 151 cm
เกมภาคเสริม

โทคิเมคิเมโมเรียล ไพรเวทคอลเลคชัน
วางจำหน่ายในปี พ.ศ. 2539 ของเครื่องเล่นเกมเพลย์สเตชัน เป็นแผ่นแฟนดิสก์รวมภาพแกลอรี่ เพลง มินิเกมส์ต่างๆ ของคนที่ชื่นชอบเกมส์โทคิเมคิ นอกจากนี้ยังทำให้ผู้เล่นได้รู้รายละเอียดต่างๆ ไม่ว่าจะวันเกิด กรุ๊ปเลือด เบอร์โทร ของตัวละครลับอย่างทาเทบายาชิ มิฮารุ ก็ถูกเปิดเผยในครั้งแรกด้วยเช่นกัน
โทคิเมคิเมโมเรียล ~โอชิเอเตะ ยัวร์ฮาร์ท~ -เกมตู้
โทคิเมคิเมโมเรียล ~โอชิเอเตะ ยัวร์ฮาร์ท~ ซีลเวอร์ชัน พลัส (เกมตู้, PC)
โทคิเมคิเมโมเรียล ไทเซ็น พัซเซิลดามะ
วางจำหน่ายในปี พ.ศ. 2539 ให้กับเครื่องเกมส์เพลย์สเตชัน เซก้าแซทเทิร์น และพีซีเอนจินท์ เป็นเกมส์พัฟเซิลแนวเรียงสีเหมือนกัน โดยจะแข่งกันทำลายหินอย่างต่อเนื่อง และสามารถแกล้งผู้เล่นฝ่ายตรงข้ามได้โดยมีเนื้อเรื่องคล้ายกับภาคหลัก เล่นได้กับทุกเพศทุกวัยแม้จะไม่มีความรู้เรื่องภาษาญี่ปุ่นเลยก็ตาม
โทคิเมคิเมโมเรียล ไทเซ็น ทคคาเอะดามะ
วางจำหน่ายในปี พ.ศ. 2540 ให้กับเครื่องเกมส์เพลย์สเตชัน และเซก้าแซทเทิร์น ระบบการเล่นคล้ายกับภาคไทเซ็น พัซเซิลดามะ แต่จะมีกราฟิกที่ต่างกันออกไปเล็กน้อย โดยมีเนื้อเรื่องเป็นคู่ขนานกับภาคหลัก มีโหมดเกมส์ให้เล่นมากมาย สามารถเล่นได้กับทุกเพศทุกวัยเช่นเคย
โทคิเมคิเมโมเรียล ซีเลคชัน ฟูจิซากิ ชิโอริ
วางจำหน่ายในปี พ.ศ. 2540 ให้กับเครื่องเกมส์เพลย์สเตชัน และเซก้าแซทเทิร์น เป็นแผ่นแฟนดิสก์สำหรับคนรักฟูจิซากิ ชิโอริ โดยแท้ ในแผ่นประกบด้วยอิริยาบถต่างๆ ของชิโอริ มิวสิกวิดีโอ มินิเกมส์เล็กน้อย ในตอนแรกมีข่าวออกมาว่าทางโคนามิเตรียมจะผลิตภาคซีเลคชั่นของคนอื่นออกมาอีกด้วย แต่แล้วโครงการนั้นก็ถูกพับเก็บไปอย่างน่าเสียดาย
โทคิเมคิเมโมเรียล ดราม่าซีรีส์ Vol.1 นิจิอิโระ โนะ เซชุน
วางจำหน่ายในปี พ.ศ. 2540 ให้กับเครื่องเกมส์เพลย์สเตชัน และเซก้าแซทเทิร์น โดยภาคนี้จะเปลี่ยนระบบจากซิมูเลชันจีบสาว กลายเป็นแนวแอดแวนเจอร์แทน ซึ่งนางเอกในภาคนี้คือนิจิโนะ ซากิ โดยเนื้อเรื่องจะเป็นโลกคู่ขนานกับภาคหลัก
โทคิเมคิเมโมเรียล ดราม่าซีรีส์ Vol.2 อิโรโดริ โนะ เลิฟซองก์
วางจำหน่ายในปี พ.ศ. 2541 ให้กับเครื่องเกมส์เพลย์สเตชัน และเซก้าแซทเทิร์น โดยภาคนี้จะเปลี่ยนระบบจากซิมูเลชันจีบสาว กลายเป็นแนวแอดแวนเจอร์แทน ซึ่งนางเอกในภาคนี้คือคาตางิริ  อายาโกะ โดยเนื้อเรื่องจะเป็นโลกคู่ขนานกับภาคหลัก
โทคิเมคิเมโมเรียล ดราม่าซีรีส์ Vol.3 ทาบิดาจิ โนะ อุตะ
วางจำหน่ายในปี พ.ศ. 2542 ให้กับเครื่องเกมส์เพลย์สเตชัน และเซก้าแซทเทิร์น โดยเป็นภาคสุดท้ายของชุดดราม่าซีรีส์ ซึ่งนางเอกในภาคนี้จะมีสองคนคือ ฟูจิซากิ  ชิโอริ  กับ ทาเทบายาชิ  มิฮารุ โดยเนื้อเรื่องจะเป็นโลกคู่ขนานกับภาคหลัก นิสัยของชิโอริในภาคนี้จะต่างกับในภาคหลักอย่างสิ้นเชิง นอกจากนี้ภาคนี้ยังมีเทคนิคลับอีกโดยการนำเซฟจากสองภาคแรกมาใส่ในแผ่นเซฟเดียวกันแล้วจะพบกับฉากจบลับของตัวละครจากสองภาคก่อนได้
โทคิเมคิ โนะ โฮคาโงะ เน่☆ควิซชิโยะ
วางจำหน่ายในปี พ.ศ. 2541 ให้กับเครื่องเพลย์สเตชัน โดยภาคนี้จะเป็นเกมส์แนวตอบคำถาม มีระดับความยากของเกมส์สูงมาก โดยคำถามในเกมส์จะเป็นคะแนนค่าพลังเหมือนกับภาคหลัก กราฟิกตัวละครจะถูกพัฒนาขึ้นจนสวยกว่าเดิมมาก นอกจากนี้ภาคนี้ยังเป็นภาคสุดท้ายที่ลงบนเครื่องเพลย์สเตชันอีกด้วย
โทคิเมคิเมโมเรียล ไทป์ปิ้ง
วางจำหน่ายในปี พ.ศ. 2547 ให้กับเครื่องพีซี โดยภาคนี้จะเป็นการฝึกการพิมพ์ดีด ภาพกราฟิกตัวละครจะถูกพัฒนาตอจากภาคควิซ ระดับความยากของเกมส์ค่อนข้างง่ายเพราะเป็นการปูไปยังภาค โทคิเมคิเมโมเรียล 2 ไทป์ปิ้ง ที่ค่อนข้างยาก
แหล่งข้อมูลอื่น

เว็บไซต์อย่างเป็นทางการ (ญี่ปุ่น)
ข้อมูลเกี่ยวกับโทคิเมคิเมโมเรียล ของ ฮิโตชิ โดอิ (อังกฤษ)
นิพนธ์ สนธิ

| นิพนธ์ สนธิ |
| --- | --- |
นิพนธ์ สนธิ
ข้อมูลพื้นฐาน
ชื่อเกิด: นิพนธ์ สนธิ
รู้จักในชื่อ: โก๊ะ นิพนธ์
เกิด: 9 มิถุนายน พ.ศ. 2524 (43 ปี)
ที่เกิด: สิงห์บุรี ประเทศไทย
แนวเพลง: ป็อป
อาชีพ: นักร้อง นักดนตรี
เครื่องดนตรี: ร้อง
ช่วงปี: พ.ศ. 2558 - ปัจจุบัน
ค่ายเพลง: Yes! Music

เว็บไซต์: แฟนเพจเฟซบุ้คโก้ะ นิพนธ์
นิพนธ์ สนธิ  (ชื่อเล่น โก๊ะ  ;  เกิด 9 มิถุนายน พ.ศ. 2524) เป็นนักร้อง - นักดนตรีชาวไทยในสังกัดเยสมิวสิค เครือ อาร์เอส  มีผลงานเพลงแนวเพลงอะคูสติกป็อปที่เป็นที่รู้จัก  ตัดพ้อ ที่ปล่อยออกมาในช่วงเมษายน 2558 จบการศึกษาจาก คณะมนุษยศาสตร์ มหาวิทยาลัยรามคำแหง
ประวัติ

นิพนธ์ สนธิ เกิดเมื่อวันที่ 9 มิถุนายน พ.ศ. 2524 ที่ สิงห์บุรี ประเทศไทย ในช่วงวัยเด็กของนิพนธ์ พ่อแม่ของเขามักจะให้ฝึกดนตรีไทย  ทำให้นิพนธ์สามารถขับเสภาร้องเพลงไทยเดิม ลูกทุ่งเพื่อชีวิตและเล่นเครื่องดนตรีไทยได้ เมื่อนิพนธ์เข้าสู่อายุ 17 นิพนธ์ก็เริ่มร้องเพลงหารายได้ โดยร้องเพลงตามผับกลางคืนที่จังหวัดสิงห์บุรี และรู้จักกับต้อง โปรดิวเซอร์วงพริกไทย เห็นถึงความสามารถทางด้านดนตรีจึงชักชวนให้ทำเพลงและเสนอไปยังค่ายเยส มิวสิค
ผลงาน > ผลงานเพลง

Timemachine [ไทม์แมชชีน] (พ.ศ. 2565)
ตัดพ้อ (พ.ศ. 2558)
3 ข้อ (Three) (พ.ศ. 2558)
ไม่รักเธอ
ยอมปล่อย
สำนึก
พะวง เบนซ์ พริกไทย feat.โก๊ะ นิพนธ์
สาริกา
ผลงาน > รางวัล

แชมป์ร้องเพลง 'เดี่ยว' ระดับวิทยาลัยอาชีวศึกษาสิงห์บุรี 3 ปีซ้อน
ผ่านเข้ารอบ 16 ทีมสุดท้ายในการประกวดร้องเพลงประเภทวง ของ Scar Care Star Challenge
แหล่งข้อมูล

แฟนเพจเฟซบุ้คโก้ะ นิพนธ์
เฟซบุ้คส่วนตัว โก้ะ นิพนธ์
อินสตาแกรมโก้ะ นิพนธ์
ทวิตเตอร์โก้ะ นิพนธ์
อุทยานแห่งชาติตะรุเตา

| อุทยานแห่งชาติตะรุเตา |
| --- | --- |
ไอยูซีเอ็นประเภท 2 (อุทยานแห่งชาติ)
เกาะกะต้า

ที่ตั้ง: จังหวัดสตูล ประเทศไทย
เมืองใกล้สุด: เทศบาลเมืองสตูล
พิกัด: 6°35′43″N 99°38′41″E﻿ / ﻿6.59528°N 99.64472°E﻿ / 6.59528; 99.64472
พื้นที่: 931,250 ไร่ (1,490 ตร.กม.) 
จัดตั้ง: 19 เมษายน พ.ศ. 2517
ผู้เยี่ยมชม: 15,708  (2549)
หน่วยราชการ: กรมอุทยานแห่งชาติ สัตว์ป่า และพันธุ์พืช
อุทยานแห่งชาติตะรุเตา
อุทยานแห่งชาติตะรุเตา เป็นอุทยานแห่งชาติที่อยู่ในช่องแคบมะละกาในเขตจังหวัดสตูล อุทยานประกอบไปด้วยเกาะจำนวน 51 เกาะ มีพื้นที่ประมาณ 931,250 ไร่ หรือ 1,490 ตารางกิโลเมตร มีชื่อเสียงที่โด่งดังทางด้านธรรมชาติ สภาพพื้นที่ส่วนใหญ่เป็นภูเขาที่มีสภาพเป็นป่าดิบชื้นซึ่งยังมีพรรณไม และสัตว์ป่าที่น่าสนใจจำนวนไม่น้อย และมีพื้นที่ส่วนหนึ่งเป็นป่าชายเลน นอกจากนี้ยังมีอ่าวน้อยใหญ่ที่มีชายหาดสวยงามอยู่หลายแห่ง และในท้องทะเลของเกาะตะรุเตายังมีพันธุ์ปลามากมายหลายชนิดรวมทั้งเต่าทะเลที่ใกล้สูญพันธุ์ 4 ชนิด คำว่า ตะรุเตา นี้ เพี้ยนมาจากคำว่า ตะโละเตรา ในภาษามลายู แปลว่า "มีอ่าวมาก"
ลักษณะภูมิประเทศ

อุทยานแห่งชาติตะรุเตา ประกอบด้วยเกาะใหญ่น้อย มีเกาะที่มีขนาดใหญ่ 7 เกาะด้วยกัน คือ เกาะตะรุเตา เกาะอาดัง เกาะราวี เกาะหลีเป๊ะ เกาะกลาง เกาะบาตวง และเกาะบิสสี โดยจัดแบ่งออกเป็นหมู่เกาะใหญ่ ๆ ได้ 2 หมู่เกาะ คือ หมู่เกาะ ตะรุเตา และหมู่เกาะอาดัง-ราวี
เกาะตะรุเตา เป็นเกาะที่ใหญ่ที่สุด มีเนื้อที่ 152.01 ตารางกิโลเมตร หรือ 95,000 ไร่ สภาพพื้นที่ส่วนใหญ่เป็นภูเขามีความลาดชันสูง ยอดเขาที่สูงที่สุด สูงจากระดับน้ำทะเลประมาณ 708 เมตร ส่วนชายฝั่งทางด้านตะวันออกของเกาะส่วนมากจะเป็นหน้าผาสูงชันสลับกับอ่าวและหาดทรายโคลน ทางด้านตะวันตกจะมีหน้าผาแต่เฉพาะทางด้านเหนือบริเวณแหลมตันหยงมะระ (ด้านหัวเกาะ) มีที่ราบอยู่เป็นหย่อม ๆ ทางเทือกเขาหลังอ่าว อ่าวที่สำคัญได้แก่ อ่าวพันเตมะละกา อ่าวสน อ่าวมะขาม อ่าวตะโละอุดัง และอ่าวตะโละวาว เป็นต้น อ่าวต่าง ๆ เหล่านี้มีคลองและลำธารไหล่ผ่านออกสู่ทะเล
เกาะอาดัง-ราวี อยู่ห่างจากเกาะตะรุเตาไปทางทิศตะวันตกประมาณ 40 กิโลเมตร เกาะอาดัง เกาะราวี เกาะบาตวง และเกาะหลีเป๊ะ เทือกเขาส่วนใหญ่เป็นหินแกรนิต และมีหิน ควอร์ตไซต์และหินดินดานประกอบอยู่ประปราย เกิดในยุค Cretacious โดยเกาะอาดังมีเนื้อที่ 29.78 ตารางกิโลเมตร สภาพพื้นที่เป็นเทือกเขาสูงครอบคลุมเนื้อที่เกือบทั้งหมดของเกาะ ยอดเขาสูงสุดมีความสูงจากระดับน้ำทะเล 703 เมตร บริเวณโดยรอบริมเกาะเป็นหน้าผาสูงชัน มีที่ราบเฉพาะบริเวณเหนือชายหาดต่าง ๆ เพียงเล็กน้อยเท่านั้น สำหรับเกาะราวีมีเนื้อที่ 28.44 ตารางกิโลเมตร สภาพพื้นที่เป็นเทือกเขาสลับซับซ้อน มีความสูงเฉลี่ยจากระดับน้ำทะเลประมาณ 460 เมตร พื้นที่มีความลาดชันสูง มีที่ราบน้อย
ลักษณะภูมิอากาศ

ข้อมูลภูมิอากาศของอุทยานแห่งชาติตะรุเตาในรอบปีที่ผ่านมา (มกราคม – ธันวาคม 2544) พบว่า ฝนจะตกมากที่สุดในเดือนกันยายน 594 มิลลิเมตร รองลงมาในเดือนตุลาคม 478 มิลลิเมตร และตกน้อยที่สุดในเดือนกุมภาพันธ์ 15 มิลลิเมตร ปริมาณน้ำฝนรายปี 2,908 มิลลิเมตร อุณหภูมิเฉลี่ยสูงสุด 39 °C อุณหภูมิเฉลี่ยต่ำสุด 19 °C โดยอุณหภูมิสูงสุดในเดือนเมษายนและต่ำสุดในเดือนมิถุนายน ในฤดูฝนเป็นช่วงที่ได้รับอิทธิพลของลมมรสุมตะวันตกเฉียงใต้ นอกจากจะทำให้ฝนตกหนักแล้ว ท้องทะเลยังมีคลื่นลมแรง ทำให้การเดินทางไปท่องเที่ยวที่อุทยานแห่งชาติตะรุเตาในช่วงนี้ไม่ปลอดภัยสำหรับนักท่องเที่ยว จึงกำหนดปิด-เปิดฤดูการท่องเที่ยวประจำปี เฉพาะบริเวณหมู่เกาะอาดัง - ราวี ดังนี้
ปิดฤดูการท่องเที่ยว ตั้งแต่วันที่ 16 พฤษภาคม - 15 พฤศจิกายน ของทุกปี
เปิดฤดูการท่องเที่ยว ตั้งแต่วันที่ 16 พฤศจิกายน - 15 พฤษภาคม ของทุกปี
ทรัพยากรป่าไม้

สภาพป่าของอุทยานแห่งชาติตะรุเตาสามารถจำแนกออกได้เป็น 7 ประเภท ได้แก่
ป่าดงดิบ ประกอบด้วย หงอกค่าง ยางปาย ยางเสียน เคี่ยมคะนอง มังคาก หลุมพอ เสียดช่อ ตะเคียนหิน หมากนางลิง ระกำ ไพลดำ ข้าหลวงหลังลาย ลิ้นแรด เฟินก้านดำ และเฟินนาคราช เป็นต้น
ป่าผสมผลัดใบ/ป่าเขาหินปูน ประกอบด้วย รักขาว แคยอดดำ งิ้วป่า พลับดง ไทรย้อยใบทู่ ข่อย ส้มกบ สลัดไดป่า เปล้าน้ำเงิน เข็มขน เต่าร้างแดง แก้วหน้าม้า บุกหิน เปราะป่า เถาวัลย์ด้วน ขี้ไก่ย่าน เฟินราชินี หญ้าข้าวป่า และ รองเท้านารีขาวสตูล เป็นต้น
ป่าชายหาด ประกอบด้วย เสม็ดชุน เสม็ดขาว วา จิกเล กระทิง หูกวาง สนทะเล ตีนเป็ดทะเล หว้าหิน โกงกางหูช้าง ปอทะเล โพทะเล รักทะเล พุทราทะเล กระแตไต่ไม้ ผักบุ้งทะเล ถั่วคล้าทะเล เกล็ดนาคราช พลับพลึง ปรงทะเล ชุมเห็ดเล และ ลำเจียก หรือ เตยทะเล เป็นต้น
ป่าพรุ ประกอบด้วย จิกนา จิกน้ำ ตีนเป็ดเล็ก เต่าร้างแดง หมากอาดัง กะลุมพี หญ้าสามคม กระจูด ผักแขยง กระถินนา หญ้าเข็ม ไส้ปลาไหล ผักเขียด ผักบุ้งไทย เป็นต้น
ป่าชายเลน ประกอบด้วย เหงือกปลาหมอ]ดอกม่วง ฝาด ขลู่ ตาตุ่มทะเล หลุมพอทะเล ตะบูนขาว เล็บมือนาง ถั่ว โกงกางหัวสุม  โปรงขาว โกงกาง ลำพู ลำแพนทะเล แสมว แสมขาว สำมะงา หวายลิง และจาก เป็นต้น
ไม้แคระ/ไม้พุ่ม ประกอบด้วย ปรงเขา ส้านใหญ่ ไกรทอง หรือ พิกุลทอง ชะแอง ขนหนอน ติ่งตั่ง หญ้าหนูต้น หญ้าหางนกยูง เอ็นอ้าน้อย และ เนียมนกเขา เป็นต้น
ป่ารุ่นสอง ประกอบด้วย ทุ้งฟ้า ตีนเป็ด กระทุ่ม ตอกใบใหญ่ ติ้วขาว หว้าเขา ชันยอด ตองแตบ เพกา มังตาน ตีนนก หนาดใหญ่ พลับพลา (พืช) ปอเต่าไห้ พุดน้ำ โคลงเคลงขี้นก ถอบแถบเครือ หมามุ้ย หญ้ายายเภา และ สาบเสือ เป็นต้น
ทรัพยากรสัตว์ป่า

สัตว์ป่าที่พบในอุทยานแห่งชาติตะรุเตาสามารถจำแนกออกได้เป็น
สัตว์เลี้ยงลูกด้วยนม จำนวนที่พบ 30 ชนิด ประกอบด้วย หมูป่า กระจง ลิงแสม ค่างแว่นถิ่นใต้ นากใหญ่ขนเรียบ เม่นหางพวงใหญ่ อีเห็นข้างลาย หรือ อีเห็นธรรมดา บ่าง กระรอกบินแก้มสีแดง หนูท้องขาว และ ค้างคาวแวมไพร์แปลงเล็ก เป็นต้น
สัตว์ปีก จำนวนนก ที่พบ 268 ชนิด ประกอบด้วย นกยางเขียว นกยางทะเล นกออก นกเด้าดิน นกเขาใหญ่ นกกระปูดใหญ่ นกกระเต็นใหญ่ปีกสีน้ำตาล นกจาบคาหัวเขียว นกตะขาบดง นกแก็ก นกหัวขวานสี่นิ้วหลังทอง นกแอ่นบ้าน นกปรอดคอลาย นกแซงแซวหางบ่วงใหญ่ นกขมิ้นท้ายทอยดำ นกเขียวคราม นกเด้าลมดง นกอีเสือสีน้ำตาล นกขุนทอง นกกินปลีอกเหลือง นกเอี้ยงถ้ำ เป็นต้น
สัตว์เลื้อยคลาน จำนวนที่พบ 30 ชนิด ประกอบด้วย ตะกวด เหี้ย งูเหลือม งูจงอาง งูกะปะ งูเขียวตุ๊กแก งูเขียวหางไหม้ท้องเขียว งูพังกา หรือ งูเขียวหางไหม้ลายเสือ งูสามเหลี่ยม งูทับสมิงคลา งูเห่า งูปล้องทอง แย้ จิ้งจก ตุ๊กแกบ้าน จิ้งเหลน กิ้งก่า และเต่าหับ เป็นต้น
สัตว์สะเทินน้ำสะเทินบก ประกอบด้วย กบน้ำกร่อย กบภูเขา หรือ กบทูด กบหนอง อึ่งอ่างบ้าน ปาด เขียด คางคกบ้าน จงโคร่ง หรือ หมาน้ำ และ คางคกไฟ เป็นต้น
แมลงและอื่น ๆ ประกอบด้วย ผีเสื้อมรกตธรรมดา ผีเสื้อลายขีดเงินลายขอ ผีเสื้อสะพายขาวปีกโค้ง แมลงปอ หิ่งห้อย เห็บกวาง ตั๊กแตนตำข้าว จิงโจ้น้ำ บึ้ง มดตะนอย จักจั่น ปลวก มวน แมลงเต่าทอง หรือ ด้วงเต่าลาย ทาก ตะขาบ แมงมุม ไส้เดือนดิน และ กิ้งกือ เป็นต้น
สัตว์น้ำจืด ได้แก่ ตะพาบน้ำ ปลาซิวใบไผ่ ปลาซิวควาย ปลากระดี่นาง ปลากระทิงดำ ปลาเสือพ่นน้ำ ปลาหัวตะกั่ว ปลาดุกคางขาว หรือ ปลาดุกด้าน ปลาดุกลำพัน ปลาหมอ ปลาช่อน ปลาก้าง ปลากริมข้างลาย ปลาตูหนา หรือ ปลาไหลหูดำ หอยโข่ง หอยขม ปูน้ำตก กุ้งก้ามกราม กุ้งฝอย กุ้งน้ำตก เป็นต้น
ทรัพยากรใต้ทะเล

พืช และ สัตว์ที่พบ ได้แก่ สาหร่ายเห็ดหูหนู โลมาหัวขวดธรรมดา หรือ โลมาปากขวดธรรมดา โลมาหัวขวดมลายู โลมาหัวบาตรครีบหลัง เต่ามะเฟือง เต่าตนุ เต่ากระ เต่าหญ้า ปลากระเบน ปลาการ์ตูน ปลาผีเสื้อ ปลาสินสมุทร ปลาสิงโต ปลาโนรี ปลากะรัง ปลาปักเป้า ปลาอมไข่ ปลาทราย หรือ ปลาช่อนทรายแก้ว ปลาเก๋า ปลาข้างเหลือง ปลากระบอกหัวสิ่ว ปลากะพงแดงหางปาน หรือ ปลากะพงแดงสั้นหางปาน ปลาเห็ดโคน ปลาสีกุนข้างเหลือง หรือ ปลาข้างเหลือง ปลาหางแข็งบั้ง ปลามงแซ่ หรือ ปลาสีกุนครีบยาว ปลาฉลามหนูใหญ่ ปลาตีน หอยทับทิม หอยตาวัว หอยมือผี หอยสังข์ปีก หอยเบี้ยจักจั่น หรือ หอยเบี้ย หอยมะระ หรือ หอยสังข์มะระ หอยเต้าปูน หอยมวนพลู หอยวงเวียน หอยปีกนก หอยมือเสือ หอยตลับ หอยเสียบ หอยทราย หอยขี้กา หอยเจดีย์ หอยแมลงภู่ หมึกกระดอง หมึกกล้วย ปูหิน ปูเสฉวน ปูลม ปูก้ามดาบ ปูแสม กั้ง กุ้งมังกร และ กุ้งนาง เป็นต้น
ปะการังและสัตว์ทะเลอื่น ๆ ที่พบในอุทยานแห่งชาติทางทะเลได้แก่ ปะการังเขากวาง ปะการังโต๊ะ ปะการังโขด ปะการังรังผึ้ง ปะการังสมอง ปะการังดาวใหญ่ ปะการังดอกเห็ด ปะการัง บูมเมอแรง ปะการังกาแล็กซี่ ปะการังแผ่นเปลวไฟ ปะการังเคลือบหนาม ปะการังจาน ปะการังถ้วยสีส้ม ปะการังไฟ ปะการังสีน้ำเงิน ปะการังร่องหนาม ปะการังอ่อน กะละปังหา หรือ กัลปังหาดากทะเล ลิ่นทะเล เพรียงหัวหอม แมลงสาบทะเล หนอนตัวแบน ดาวทะเล หรือ ปลาดาว อีแปะทะเล ปลิงสายสะดือ พลับพลึงทะเล หอยเม่นหนามดำ หอยเม่นหนามลาย ทากดิน ตาลปัดทะเล แมงกะพรุน บัวทะเล ดาวเปราะ และ ดาวมงกุฎหนาม หรือ ปลาดาวหนาม เป็นต้น
จุดท่องเที่ยวที่น่าสนใจ

อ่าวพันเตมะละกา
อ่าวสน
น้ำตกลูดู
อ่าวพันเตมะละกา
อ่าวสน
ถ้ำจระเข้
การเดินทาง > เครื่องบิน

จากกรุงเทพฯ เดินทางมาสนามบินหาดใหญ่ การเดินทางเดินทาง
สามารถเดินทางโดยรถสองแถวออกมาที่ตลาดเกษตรค่าโดยสารประมาณ 20 บาท/คน เมื่อถึงตลาดเกษตรก็เดินทางโดยรถตู้ประจำทาง สายหาดใหญ่ - ปากบารา อัตราค่าโดยสาร 100 บาท/คน
เดินทางโดยเหมารถแท็กซี่ อัตราค่าโดยสารประมาณ 1,500 - 1,800 บาท/ คัน การเดินทางใช้เวลาประมาณ 1 - 2 ชม.
การเดินทาง > เรือ

การเดินทางโดยเรือโดยสารไปอุทยานแห่งชาติตะรุเตา คือ เส้นทางท่าเรือปากบาราไปเกาะตะรุเตา (ขึ้นเกาะบริเวณท่าเรือพันเตมะละกา ซึ่งเป็นที่ตั้งที่ทำการอุทยานแห่งชาติ) หรือไปเกาะอาดัง-หลีเป๊ะ มีตารางการเดินเรือ ดังนี้
ท่าเรือปากบาราเดินทางไปเกาะตะรุเตา เรือออกจากท่าเรือปากบารา เวลา 11.30 น. และ 13.00 น. ค่าเรือ 700 บาท ไปกลับ
เกาะตะรุเตาเดินทางไปเกาะอาดัง-หลีเป๊ะ เรือออกจากเกาะตะรุเตา เวลา 11.45 น. ค่าเรือ 700 บาท ไปกลับ
เกาะอาดัง-หลีเป๊ะเดินทางไปเกาะตะรุเตา เรือออกจากเกาะอาดัง-หลีเป๊ะ เวลา 09.00 น.
เกาะตะรุเตาเดินทางไปท่าเรือปากบารา เรือออกจากเกาะตะรุเตา เวลา 10.00 น. และ 12.00 น.
(ค่าเรือ จากปากบารา ถึง เกาะอาดัง 1,200 บาท ไปกลับ)
การเดินทาง > รถไฟ

การเดินทางโดยรถไฟ จากกรุงเทพฯ ถึงหาดใหญ่ จากนั้นต้องเดินทางต่อจากหาดใหญ่ไปท่าเทียบเรือปากบารา จังหวัดสตูล เดินทางได้โดย
รถโดยสารประจำทางสายหาดใหญ่-ปากบารา หรือ
รถแท็กซี่ สายหาดใหญ่-ละงู ลงที่อำเภอละงู จากนั้นเดินทางต่อด้วยรถสองแถวมายังท่าเทียบเรือปากบารา หรือ
รถตู้ปรับอากาศ สายหาดใหญ่-ปากบารา
เมื่อเดินทางถึงท่าเทียบเรือปากบารา ต้องเดินทางต่อโดยเรือ เพื่อเดินทางไปเกาะตะรุเตา ซึ่งเป็นที่ตั้งที่ทำการอุทยานแห่งชาติ อยู่บริเวณอ่าวพันเตมะละกา หรือจะเดินทางไปเกาะอาดัง ซึ่งเป็นที่ตั้งหน่วยพิทักษ์อุทยานแห่งชาติ อยู่บริเวณหาดแหลมสน
การเดินทาง > รถโดยสารประจำทาง

มุ่งสู่ปลายทาง "ท่าเรือปากบารา" เพื่อเดินทางต่อโดยเรือมุ่งสู่อุทยานแห่งชาติตะรุเตา
เริ่มต้นที่กรุงเทพฯ เดินทางโดยรถโดยสารประจำทางสายกรุงเทพฯ-สตูล ลงที่อำเภอละงู เดินทางต่อด้วยรถสองแถวมายังท่าเทียบเรือปากบารา หรือ
เริ่มต้นที่จังหวัดตรัง เดินทางโดยรถโดยสารประจำทางสายตรัง-สตูล ลงที่อำเภอละงู เดินทางต่อด้วยรถสองแถวมายังท่าเทียบเรือปากบารา หรือ
เริ่มต้นที่อำเภอหาดใหญ่ เดินทางโดยรถโดยสารประจำทางสายหาดใหญ่-ปากบารา หรือ
รถแท็กซี่ สายหาดใหญ่-ละงู ลงที่อำเภอละงู เดินทางต่อด้วยรถสองแถวมายังท่าเทียบเรือปากบารา หรือ 
รถตู้ปรับอากาศ สายหาดใหญ่-ปากบารา